KOMISIJAS ĪSTENOŠANAS LĒMUMS (ES) 2021/1131

(2021. gada 5. jūlijs),

ar ko nosaka kopējo resursu ikgadējo sadalījumu pa dalībvalstīm Eiropas Reģionālās attīstības fondam, Eiropas Sociālajam fondam Plus un Kohēzijas fondam mērķim “Investīcijas nodarbinātībai un izaugsmei” un Eiropas teritoriālās sadarbības mērķim, ikgadējo sadalījumu pa dalībvalstīm katrā reģionu kategorijā, to resursu ikgadējo sadalījumu pa dalībvalstīm, kuri piešķirti papildu finansējumam tālākajiem reģioniem, summas, kas no Kohēzijas fonda piešķīruma katrai dalībvalstij pārvietojamas uz Eiropas infrastruktūras savienošanas instrumentu, kopējo resursu ikgadējo sadalījumu Eiropas pilsētiniciatīvai, kopējo resursu ikgadējo sadalījumu transnacionālai sadarbībai inovatīvu risinājumu atbalstam, kopējo resursu ikgadējo sadalījumu starpreģionālajām investīcijām inovācijā, kopējo resursu ikgadējo sadalījumu Eiropas teritoriālās sadarbības mērķa pārrobežu sadarbības sadaļai, kopējo resursu ikgadējo sadalījumu pa dalībvalstīm Eiropas teritoriālās sadarbības mērķa transnacionālās sadarbības sadaļai, kopējo resursu ikgadējo sadalījumu Eiropas teritoriālās sadarbības mērķa starpreģionālās sadarbības sadaļai un kopējo resursu ikgadējo sadalījumu Eiropas teritoriālās sadarbības mērķa tālāko reģionu sadarbības sadaļai 2021.–2027. gada periodam

(izziņots ar dokumenta numuru C(2021) 5003)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (1), un jo īpaši tās 109. panta 2. punktu un 110. panta 3. punkta otro daļu,

ņemot vērā Eiropas Parlamenta un Padomes Regulu (ES) 2021/1059 (2021. gada 24. jūnijs) par īpašiem noteikumiem attiecībā uz Eiropas teritoriālās sadarbības mērķi (Interreg), kas saņem atbalstu no Eiropas Reģionālās attīstības fonda un ārējās finansēšanas instrumentiem (2), jo īpaši tās 9. panta 3. punktu,

tā kā:

(1) Lai fondiem noteiktu pienācīgu finanšu shēmu, ir jānosaka to kopējo resursu ikgadējais sadalījums pa dalībvalstīm, kas piešķirti mērķim “Investīcijas nodarbinātībai un izaugsmei” un Eiropas teritoriālās sadarbības mērķim (Interreg).

(2) Ir jānosaka to konkrēto resursu ikgadējais sadalījums pa dalībvalstīm, kas piešķirti dažādu kategoriju reģioniem, kā norādīts mērķī “Investīcijas nodarbinātībai un izaugsmei”.

(3) Ir jānosaka ikgadējais sadalījums papildu finansējumam attālākajiem reģioniem Francijā, Spānijā un Portugālē un reģioniem Somijā un Zviedrijā, kuri atbilst 1994. gada Pievienošanās aktam pievienotā 6. protokola 2. pantā norādītajiem kritērijiem.

(4) Pārredzamības labad ir lietderīgi noteikt Eiropas Reģionālās attīstības fondam (ERAF) un Eiropas Sociālajam fondam Plus (ESF+) konkrēti piešķirto resursu ikgadējo sadalījumu pa dalībvalstīm, vienlaikus ņemot vērā, ka ERAF un ESF+ summām, kas piešķirtas katrai dalībvalstij, vajadzētu būt vienādām ar tai pašai dalībvalstij piešķirtajām to konkrēto resursu summām, kas piešķirti dažādu kategoriju reģioniem un piešķirti Francijas, Spānijas un Portugāles tālākajiem reģioniem un Somijas un Zviedrijas reģioniem, kuri atbilst 1994. gada Pievienošanās aktam pievienotā 6. protokola 2. pantā norādītajiem kritērijiem.

(5) Ir jānosaka Kohēzijas fondam konkrēti paredzēto resursu ikgadējais sadalījums pa dalībvalstīm, no kura atņemtas summas, kas dalībvalstīm jāpārvieto uz Eiropas infrastruktūras savienošanas instrumentu.

(6) Ir jānosaka, kāda summa no Kohēzijas fonda piešķīruma katrai dalībvalstij pārvietojama uz Eiropas infrastruktūras savienošanas instrumentu (3).

(7) Pārredzamības labad ir lietderīgi noteikt to Eiropas pilsētiniciatīvai konkrēti paredzēto resursu ikgadējo sadalījumu, kurus tieši vai netieši pārvalda Komisija.

(8) Pārredzamības labad ir lietderīgi noteikt to ESF+ resursu ikgadējo sadalījumu mērķim “Investīcijas nodarbinātībai un izaugsmei” transnacionālai sadarbībai inovatīvu risinājumu atbalstam, kurus tieši vai netieši pārvalda Komisija.

(9) Pārredzamības labad ir lietderīgi noteikt to ERAF resursu ikgadējo sadalījumu mērķim “Investīcijas nodarbinātībai un izaugsmei” starpreģionālajām investīcijām inovācijā, kurus tieši vai netieši pārvalda Komisija.

(10) Saskaņā ar Regulas (ES) 2021/1059 9. panta 2. punktu ir jānosaka Eiropas teritoriālās sadarbības mērķim (Interreg) paredzēto kopējo resursu un tā četriem komponentiem konkrēti paredzēto resursu ikgadējais sadalījums pa dalībvalstīm.

(11) Pārredzamības labad kopējo resursu sadalījums būtu jānorāda gan 2018. gada, gan faktiskajās cenās.

(12) Lai dalībvalstis varētu veikt plānošanu, konkrētie ikgadējie sadalījumi būtu jāizsaka faktiskajās cenās, tā atspoguļojot indeksāciju, kas ir 2 % gadā, kā paredz Regulas (ES) 2021/1060 109. panta 1. punkta trešā daļa, un norādot resursus, kas faktiski pieejami pēc tā atbalsta atskaitīšanas, kurš novirzīts Eiropas infrastruktūras savienošanas instrumentam, tehniskajai palīdzībai pēc Komisijas iniciatīvas, piešķīrumam Eiropas pilsētiniciatīvai tiešā vai netiešā pārvaldībā, transnacionālai sadarbībai inovatīvu risinājumu atbalstam tiešā vai netiešā pārvaldībā ESF+ satvarā un starpreģionālajām investīcijām inovācijā tiešā vai netiešā pārvaldībā,

IR PIEŅĒMUSI ŠO LĒMUMU.

1. pants 1. Kopējo resursu ikgadējais sadalījums pa dalībvalstīm mērķim “Investīcijas nodarbinātībai un izaugsmei” ir noteikts I pielikumā. 2. To kopējo resursu ikgadējais sadalījums pa dalībvalstīm, kas piešķirti mazāk attīstītajiem reģioniem mērķim “Investīcijas nodarbinātībai un izaugsmei” un kas pieejami plānošanai, ir noteikts II pielikumā. 3. To kopējo resursu ikgadējais sadalījums pa dalībvalstīm, kas piešķirti pārejas reģioniem mērķim “Investīcijas nodarbinātībai un izaugsmei” un kas pieejami plānošanai, ir noteikts III pielikumā. 4. To kopējo resursu ikgadējais sadalījums pa dalībvalstīm, kas piešķirti vairāk attīstītajiem reģioniem mērķim “Investīcijas nodarbinātībai un izaugsmei” un kas pieejami plānošanai, ir noteikts IV pielikumā. 5. To kopējo resursu ikgadējais sadalījums pa dalībvalstīm, kas piešķirti papildu finansējumam attālākajiem reģioniem, kuri norādīti LESD 349. pantā, un NUTS 2. līmeņa reģioniem, kuri atbilst 1994. gada Pievienošanās aktam pievienotā 6. protokola 2. pantā norādītajiem kritērijiem, mērķim “Investīcijas nodarbinātībai un izaugsmei” un kas pieejami plānošanai, ir noteikts V pielikumā. 6. To kopējo resursu ikgadējais sadalījums pa dalībvalstīm, kas piešķirti ERAF mērķim “Investīcijas nodarbinātībai un izaugsmei” un kas pieejami plānošanai, ir noteikts VI pielikumā. 7. To kopējo resursu ikgadējais sadalījums pa dalībvalstīm, kas piešķirti ESF+ mērķim “Investīcijas nodarbinātībai un izaugsmei” un kas pieejami plānošanai, ir noteikts VII pielikumā. 8. To kopējo resursu ikgadējais sadalījums pa dalībvalstīm, kas piešķirti Kohēzijas fondam mērķim “Investīcijas nodarbinātībai un izaugsmei” un kas pieejami plānošanai, ir noteikts VIII pielikumā. 9. To summu ikgadējais sadalījums, kuras no Kohēzijas fonda piešķīruma katrai dalībvalstij pārvietojamas uz Eiropas infrastruktūras savienošanas instrumentu, ir noteikts IX pielikumā. 10. Eiropas pilsētiniciatīvas ietvaros piešķirto kopējo plānošanai pieejamo resursu ikgadējais sadalījums ir noteikts X pielikumā. 11. ESF+ ietvaros transnacionālās sadarbības komponentam piešķirto kopējo plānošanai pieejamo resursu ikgadējais sadalījums ir noteikts XI pielikumā. 12. Starpreģionālajām investīcijām inovācijā piešķirto kopējo plānošanai pieejamo resursu ikgadējais sadalījums ir noteikts XII pielikumā.

2. pants 1. Kopējo resursu ikgadējais sadalījums pa dalībvalstīm Eiropas teritoriālās sadarbības mērķim (Interreg) ir noteikts XIII pielikumā. 2. To kopējo resursu ikgadējais sadalījums, kas piešķirti Eiropas teritoriālās sadarbības mērķa pārrobežu sadarbības sadaļai un kas pieejami plānošanai, ir noteikts XIV pielikumā. 3. To kopējo resursu ikgadējais sadalījums pa dalībvalstīm, kas piešķirti Eiropas teritoriālās sadarbības mērķa transnacionālās sadarbības sadaļai un kas pieejami plānošanai, ir noteikts XV pielikumā. 4. To kopējo resursu ikgadējais sadalījums, kas piešķirti Eiropas teritoriālās sadarbības mērķa starpreģionālās sadarbības sadaļai un kas pieejami plānošanai, ir noteikts XVI pielikumā. 5. To kopējo resursu ikgadējais sadalījums, kas piešķirti Eiropas teritoriālās sadarbības mērķa tālāko reģionu sadarbības sadaļai un kas pieejami plānošanai, ir noteikts XVII pielikumā.

3. pants Šis lēmums ir adresēts dalībvalstīm.

Briselē, 2021. gada 5. jūlijā Komisijas vārdā – Komisijas locekle Elisa FERREIRA

(1) OV L 231, 30.6.2021., 159. lpp.

(2) OV L 231, 30.6.2021., 94. lpp.

(3) Eiropas Parlamenta un Padomes regula, kas vēl tiks pieņemta.